**8-sinf adabiyot**

**4-CHSB**

**I variant**

1.(B – 2). Muhammad Yusuf hayoti va ijodiga oid bo‘lgan ma’lumotni aniqlang.

A) Ijodkorning ilk to‘plami “Istar ko‘ngil” deb nomlanib, o‘zbek she’riyatiga iste’dodli shoir kirib kelganidan darak bergan.

B) Ilk she’rlaridan jamoatchilik e’tiboriga tushgan shoir haqida Moskva gazetalarida “Sharqda Pushkin paydo bo‘ldi” kabi xabarlar chiqariladi.

C) Shoir yirik poetik janrlarga ham murojaat etib, “Osmonning oxiri”, “Qora quyosh” singari dostonlar ham yaratgan.

D) “Sharqdan kelayotirman” to‘plami uchun shoir bir qancha Davlat mukofoti bilan munosib taqdirlanadi.

2.(B – 2). Ushbu she’riy parchaning muallifi va she’r nomi to‘g‘ri ko‘rsatilgan javobni aniqlang.

Yolg‘iz o‘g‘lin eslar u,

Yonib achchiq firoqda.

O‘g‘li esa yurt uchun

Jang qiladi yiroqda.

A) Usmon Azim “Opamga xat”

B) Sergey Yesenin “Ona ibodati”

C) Muhammad Yusuf “Mehr qolur”

D) Sergey Yesenin “Singlimga xat”

3.(B – 2). Fuzuliy hayoti va ijodiga oid bo‘lgan ma’lumotni aniqlang.

A) Shoir o‘z zamonasining “malik ul-kalomi”, ya’ni “so‘z mulkining podshohi” deya ulug‘lanadi.

B) Ijodkorning “Gul va Navro‘z” dostoni ko‘p yillar olimlar tomonidan Haydar Xorazmiy asari sifatida xato taxmin etib kelingan.

C) Ozarboyjon xalqining bayot urug‘idan bo‘lgan ijodkor Karbalo shahrida vabo kasalligidan vafot etadi.

D) Uning bizgacha ikkita devoni yetib kelgan bo‘lib, nisbatan to‘liq hisoblangan turkiy devoniga 189 ta g‘azal kiritilgan.

4.(B – 2). Robindranath Thakur hayoti va ijodiga oid bo‘lgan ma’lumotni aniqlang.

A) Ijodkor mustamlakachilik zulmi va ijtimoiy adolatsizlik qoralangan “Bibha sohili”, “Donishmand Roja” tarixiy romanlarini yozdi.

B) “Mening oltin Bengaliyam” she’ri bugunga kunda Hindiston Respublikasining milliy madhiyasiga aylangan.

C) Shoir “Rind va zohid” asaridagi she’rlar orqali go‘zal yurti Hindistonning tabiati, iqlimi, tarixini madh etadi.

D) “Gang daryosining qizi” dramasida Shohjahonning o‘z suyukli yoriga atab “Toj mahal” obidasini qurdirgani tasvirlangan.

5.( Q – 2,8).Muhammad Yusufning “Vatanim”she’ri tahliliga oid fikr keltirilgan javobni aniqlang.

A) Ona Vatanni “Balxda dorga osilgan” Mashrabga, “shoh yonida faqirni duo qilgan” Navoiyga, “ko‘ringan meniki deb da’vo qilgan” Yassaviyga qiyos etadi.

B) Vatan tarixini bir-bir yodga olar ekan, hamisha ona yurti bilan faxrlanishini “Mangu yorug‘ maskanim manim, O‘zbekiston Vatanim manim” misralari orqali ifodalaydi.

C) O‘zbek ekanligidan ko‘ngli g‘ururga to‘lgan shoir “Qayga borsam, boshda do‘ppi g‘oz yurarman gerdayib” misralari orqali ifodalab beradi.

D) Shoir tuprog‘ida oltin gullaydigan, qishlarida bahor shivirlaydigan, sal ko‘rmasa darrov Quyoshni sog‘inadigan bu o‘lka kishilarining g‘ayratidan asabi chaqnashi aks etgan.

6.(Q – 2,8).Muhammad Yusufning “Yurtim ado bo‘lmas armonlaring bor” she’ri tahliliga oid fikr keltirilgan javobni aniqlang.

A) Shuhrat qoldirish uchun Gerostratdek Diana ibodatxonasini yoqish shart emasligi, dunyoda shuhrat qozonmoq yo‘llari ko‘pligini ta’kidlab o‘tgan.

B) Qatag‘on yillarida qurbon bo‘lgan vatandoshlarimizni yodga olar ekan, ular yurtimizning ado bo‘lmas armonlari ekanligini kuyunib eslaydi.

C) “Bexosdan uzilgan shoda dur kabi ” misralari orqali sovuq o‘rmonlarda daraxt kesib umri chirigan o‘zbek millatining iste’dodli shoir Usmon Nosirni yodga oladi.

D) Vatanni ko‘ringanni meniki deb da’vo qilgan Mashrabga, shoh yonida faqirni duo qilgan Navoiyga o‘xshatadi.

7.(Q – 2,8).Fuzuliy g‘azali tahliliga oid ma’lumot berilgan javobni aniqlang.

A) Oshiq yor dardida shunday iztirob chekib oh tortadiki, osmonni tutun qoplaydi, bu holni ko‘rgan beparvo xalq esa buni tuman deb o‘ylashi tasvirlangan.

B) Lirik qahramon yor hajrida shamdek yonganini, ahvolini shamoldan emas, balki hijron kechasida oshiq bilan do‘st bo‘lganlardan so‘rash kerakligini bayon qilgan.

C) Yor hajrida dard chekkan oshiqning ohlari osmongacha ko‘tariladi, lekin bevafo yorning bunga zarracha e’tibor bermasligi ifoda etilgan.

D) Yigitlik davri shamoldan ham tez o‘tib ketishi, inson bu vaqtda ko‘proq ilm olish zarurligini ta’kidlab, “Ahbob, yigitlikni g‘animat tutingiz” misralarini bitadi.

8.(Q – 2,8). Fuzuliy g'azali tahliliga oid ma’lumot berilgan javobni aniqlang.

A) Oshiq yorga murojaatida sabr uyini qancha ta’mirlamasin, ko‘z yoshlari selidan bu uyning har kecha vayron bo‘lishi aks etgan.

B) Shoir qorong‘i kechada sochining tolasiga havasi kelib, jonni savdo qiladigan ham, do‘st-u dushman ichida boshsiz-oyoqsiz qilib qo‘yadigan ham ko‘ngil ekanini ta’kidlaydi.

C) Xazon sipohi yo‘lga chiqar ekan, bog‘bon bog‘ devorining ustiga tikanli to‘siq qo‘ysa ham daraxtlarni sarg‘ayishdan asrab qololmasligi tasviri uchraydi.

D) Lirik qahramon bog‘bonga murojaat qilar ekan, oshiqning olovdek yonib turgan ohi bog‘dagi ochilib turgan gullarni xazon qilishi mumkinligi tasvirlangan.

9.(Q – 2,8). Rabindranat Thakur “Shubxa” hikoyasi qahramoni Banikontxa obrazi yuzasidan bildirilgan to‘g‘ri hukmni aniqlang.

A) Qizining soqovligidan nomus qiladigan, shu sababli unga uncha ro‘yxushlik bermaydigan ota.

B) Gonshayning kichik o‘g‘li, asosiy mashg‘uloti qarmoq bilan baliq ovlash bo‘lgan yalqov bola.

C) Garchi kambag‘al bo‘lsa-da, qizining baxti uchun katta qarz olib to‘y qilgan mehribon ota.

D) Qizlarining ichida Shubxani ko‘proq yaxshi ko‘radigan, lekin uning his-tuyg‘ularini tushunmaydigan ota.

10.(Q – 2,8). Rabindranat Thakur “Shubxa” hikoyasi voqealari yuzasidan bildirilgan to‘g‘ri hukmni aniqlang.

A) Banikontxa kambag‘al bo‘lganligi uchun qizi – Shubxani kalkuttalik boy xonadonga berishga majbur bo‘ladi.

B) Shubxaning turmush o‘rtog‘i Sharqda ishlar edi va to‘ydan so‘ng tez fursatda uni o‘zi bilan ish joyiga olib ketdi.

C) Shubxashinining onasi qizidagi nuqsondan nomus qilardi, shuning uchun unga uncha ro‘yxushlik bermas edi.

D) Shubxa garchi kar bo‘lsa ham his-tuyg‘udan begona emas, qishlog‘ida yashovchi Protap ismli bolani sevar edi.

11.(Q – 2,8). Rabindranat Thakur “Shubxa” hikoyasi yuzasidan bildirilgan to‘g‘ri hukmni aniqlang.

1. Badavlat odam bo‘lib, uning oilasida kuniga ikki marta baliq va guruch taom yeyilardi. U kim?

2. U Shubxaning qadriga yetardi, boshqalar qizni Shubxa deb atasalar, bu unga juda yaqin ekanligini ko‘rsatish uchun sodda qilib Shu deb chaqirar edi. U kim?

3. Gavhar sadafning qimmatini oshirganday, qizning ko‘zyoshlari ham uning qadrini oshiradi. Ushbu gap egasi kim?

a – Banikontxa; b – Shubxaning onasi; d – Shubxaning turmush o‘rtog‘i; e – Shubxa; f – Protap.

A) 1 – f, 2 – b , 3 – d.

B) 1 – a, 2 – f , 3 – d.

C) 1 – d, 2 – f , 3 – a.

D) 1 – a, 2 – f , 3 – b.

12.(Q – 2,8). Sergey Yesenin “Dog‘lar ketmish majruh ko‘ngildan” she’ri tahliliga oid to‘g‘ri hukm keltirilgan javobni aniqlang.

A) Yam-yashil dalalarni kezgan shoir o‘zining millatiga ishora qilib “Bug‘doyidan sochim olmish rang” misralarini bitadi.

B) Inson bolasi Yer bilan Osmon orasida muallaq qolishni istamasa, o‘zi singari odamlar va o‘zini yaratgan qudratga suyanmog‘i lozimligini ifoda etadi.

C) Shoir o‘zining she’riga murojaat qilar ekan, u tufayli Geyne bilan o‘rtoq tutingani, Lermontovdan ko‘mak o‘tinganini eslab o‘tadi.

D) Lirik qahramon ishqning zo‘ridan o‘z yurtidagi qoidalardan voz kechib, yorning o‘lkasidagi talablarga ko‘nmoqchi bo‘lgani aks etgan.

13.(Q – 2,8). Sergey Yesenin “Singlimga xat” she’ri tahliliga oid to‘g‘ri hukm keltirilgan javobni aniqlang.

A) Shoir bolaligi o‘tgan bog‘ni eslar ekan, yozgan she’rlari bog‘dek umri uzoq bo‘lishini istab, “unutmas meni bog‘im” misralarini bitadi.

B) Olchazor bog‘ni kesishganda lirik qahramon o‘shanda yostiqni ho‘llab yig‘laganlarini yodga oladi.

C) Vatanni onaga, singilga qiyoslar ekan, uning uchun doim yordamga shayligini bildirgan yigitning ichki kechinmalari tasvirlangan.

D) Olis yurtdan jonajon qishlog‘iga singlisini yo‘qlashga kelgan ijodkor “seni ko‘rmoq uchun bug‘doyzor oralab o‘tdim” misralarini bitadi.

14.(Q – 2,8). Sergey Yesenin “Ona ibodati” she’ri tahliliga oid to‘g‘ri hukm keltirilgan javobni aniqlang.

A) She’rda Vatan himoyasiga otlangan mard o‘g‘lonning dushman bayrog‘ini mahv etib o‘lishi kabi tasvirlar aks etgan.

B) She’rda shu vaqtgacha hech bir jangchi urushda halok bo‘lmagani, aksincha, barchasi qo‘rqoq, xoinlarning qilichidan halok bo‘lgani tasvirlangan.

C) Shoir olcha gullarini yuziga behol surtayotgan onasiga murojaat qilib, dorilomon kunlar kelgani, davralardan o‘zini chetga olmasligi zarurligi ifodalangan.

D) Tushida tog‘lar orasida o‘lib yotgan shoir, onasining ibodatlari tufayli hayotga qaytganligi bilan bog‘liq voqealar aks etgan.

15.(M – 4). Berilgan parcha mazmuniga mos javobni aniqlang.

Yela verma dog‘idub hayron, ayoqlardan ketur,

Ey pari, zulfi parishoning kerakmazmi sanga?

A) Har yon silkitib, yelga berma, qadahlardan keltir,

Ey pari, senga yoyilgan sochlaring kerak emasmi?

B) Meni hayron qoldirib, yuragimni dog‘ qilgan

Ey pari, zulukday sochlaring kerak emasmi?

C) Ey pari, sochlaring buncha uzun bo‘lmasa,

Shamol o‘ynayotgan zulfing senga kerak emasmi?

D) Ey sochlari har yonga yoyilgan pari,

Oyoqlaring ostidagi hayron qolgan oshig‘ing kerak emasmi?